|  |
| --- |
| **PEUGEOT 9X8** |
|  |

**Danske Malthe Jakobsen skal være juniorkører hos Team Peugeot TotalEnergies**

**Det har altid være en kerneværdi for Peugeot at finde og være med til at udvikle nye talenter, og nyeste skud på stammen er den 19-årige danske racerkører, Malthe Jakobsen.**

Da Peugeot i 1993 scorede hattrick på 24-timers Le Mans, var der ikke mindre end to rookies på det vindende team i Peugeot 905: Christophe Bouchut og Eric Hélary, der fik support af den erfarne Geoff Brabham. Peugeot har altid støttet unge talenter i alle mærkets sportsprogrammer, særligt i rally med ”Rally Jeunes”, men også i andre serier over hele verden.

Nu bliver Malthe Jakobsen i en alder af blot 19 år en del af endurance race og slutter sig til Team Peugeot TotalEnergies, hvor han skal være en del af teamets talentudvikling.

Malthe Jakobsen er vinder af 2022 European Le Mans Series og blev derfor i november inviteret med til Bahrain for at deltage i FIAs WEC Rookie Test bag rattet af PEUGEOT 9X8. Her skilte han sig klart ud med sin tilgang, evner bag rattet og sine resultater.

Herudover har Malthe Jakobsen vist et særligt talent i E-Sport med Peugeot Sport i 24 timers Le Mans Virtual. Hans performance viste dybden af hans talent, som gør ham til et stort potentiale i udviklingen af PEUGEOT 9X8. Det var derfor ikke en svær beslutning for Peugeot Sport at invitere Malthe til at være en del af deres team: Official Junior Driver.

Malthe Jakobsen om samarbejdet med Peugeot Sport:

*”Jeg er super glad og stolt over at være en del af Peugeot-familien, som gav mig den unikke mulighed for at køre en Hypercar for første gang sidste år i Bahrain. Peugeot er en af de helt store spillere i bilindustrien og mærket har en stolt arv og en fantastisk racing-historie. Jeg håber, at vi kan udrette noget virkelig stort sammen og indfri vores sportslige ambitioner og mål.”*

I denne sæson skal det unge talent deltage i simulatorsessioner med Team Peugeot TotalEnergies, såvel som testsessioner og forberedelse. Han vil stadig være tilknyttet COOL Racing/CLX Motorsport teamet, som han debuterer med til Le Mans om få uger.

Linda Jackson, Peugeot CEO, udtaler om Malthe Jakobsen:

*”Da Jean-Marc Finot og Olivier Jansonnie fortalte mig om Malthe i forbindelse med Rookie testen, sagde jeg ja med det samme og jeg er rigtig glad for at have ham med i vores junior program. Peugeot er fremtidsorienteret og det har altid været en prioritet for os at opdage og udvikle fremtidens stjerner. Malthe har vist, at han er en hurtig ung racerkører med alle de nødvendige kompetencer og kvaliteter, og vi har ambitiøse fremtidsplaner for ham.”*